Նաչո Ֆերնանդես

**Խոսե Իգնասիո Ֆերնանդես Իգլեսիաս,** ավելի հայտնի որպես՝ **Նաչո** (, ), իսպանացի ֆուտբոլիստ, Ռեալ Մադրիդի պաշտպան։ Իսպանիայի երիտասարդական հավաքականների կազմում 2007 թվականի մինչև 17 տարեկանների Եվրոպայի առաջնության հաղթող և 2013 թվականի մինչև 21 տարեկանների Եվրոպայի առաջնության հաղթող։ Ռեալ Մադրիդի կազմում 3 անգամ հաղթել է Չեմպիոնների Լիգան և 1-ական անգամ հաղթել Լա Լիգան ու Իսպանիայի գավաթը։

## Ակումբային կարիերա
Նաչոն Մադրիդի տեղաբնիկ է։ Նա Ռեալ Մադրիդի սան է, որի անդամ է դարձել 10 տարեկան հասակում։ Պրոֆեսիոնալ դեբյուտը նշել է 2009-2010 մրցաշրջանում Սեգունդայում։ Սեգունդայում անց է կացրել 2 ամբողջական մրցաշրջան։ 2011 թվականի ապրիլի 23-ին Իսպանիայի առաջնության Վալենսիայի դեմ խաղում իր առաջին խաղն է անցկացրել Ռեալ Մադրիդի հիմնական կազմում, որի ժամանակ «թագավորական ակումբը» հաղթել է 6:0 հաշվով։ Երկրորդ հանդիպումն անցկացրել է մեկ շաբաթ անց, սակայն նրա ակումբը պարտվել է Ռեալ Սարագոսային։

2011 թվականի ամռանը մասնակցություն է ունեցել հյուսիսամերիկյան տուրնիրում, խաղացել է «Լոս Անջելես Գալաքսի», «Գվադալախարա», «Ֆիլադելֆիա Յունիոն» ֆուտբոլային ակումբների դեմ։ 2012 թվականի սեպտեմբերի 2-ին պաշտոնապես ստացել է 27 համարի մարզաշապիկը, բայց Ժոզե Մոուրինյոյի որոշմամբ որոշ ժամանակ շարունակել է խաղալ Ռեալ Մադրիդ Կաստիլիայում։ Ռաուլ Ալբիոլի հեռանալուց հետո սկսեց խաղալ 18 համարի մարզաշապիկով։

2013 թվականի նոյեմբերի 27-ին Չեմպիոնների լիգայի խաղի 27-րդ րոպեին փոխարինել է Խեսե Ռոդրիգեսին, իսկ Սերխիո Ռամոսը հեռացվել էր։

2014 թվականի հուլիսի 3-ին Նաչոն նոր պայմանագիր կնքեց Ռեալի հետ՝ նախատեսված մինչև 2021 թվականը։

2017 թվականի փետրվարի 11-ին՝ Օսասունայի դեմ խաղում Նաչոն անցկացրեց իր 100-րդ հանդիպումը Ռեալի կազմում։

## Միջազգային կարիերա
2007 թվականին Իսպանիայի պատանեկան հավաքականի կազմում հաղթել է Եվրոպայի առաջնությունում (մինչև 17 տարեկան), ինչպես նաև նույն թվականին կայացած Աշխարհի առաջնությունում արժանացել է արծաթե մեդալի։

Մասնակցել և հաղթել է Իսրայելում կայացած Եվրոպայի երիտասարդական առաջնությունում։

Առաջին անգամ Իսպանիայի ազգային հավաքական է հրավիրվել 2013 թվականի սեպտեմբերի 2-ին՝ Շվեյցարիայի դեմ ընկերական խաղի համար։ Իր դեբյուտը նշել է սեպտեմբերի 10-ին՝ փոխարինման դուրս գալով Չիլիի դեմ խաղում։

## Անձնական կյանք
Նաչո Ֆերնանդեսի եղբայրը՝ Ալեխանդրո Ֆերնանդես Իգլեսիասը, նույնպես ֆուտբոլիստ է։

2014 թվականի մայիսի 31-ին ամուսնացել է իր վաղեմի ընկերուհի Մարիա Կորտեսի հետ։ Ունի 2 զավակ՝ դուստրը՝ Ալեխանդրան և որդին՝ Խոսե Իգնասիոն։

## Վիճակագրություն
### Ակումբային վիճակագրություն
*2017 թվականի մայիսի 14-ի դրությամբ*

### Միջազգային վիճակագրություն
*2017 թվականի հունիսի 7-ի դրությամբ*

## Նվաճումներ
### Ակումբային

###### Ռեալ Մադրիդ Կաստիլիա
* Սեգունդա Դիվիզիոն B. 2011–12

###### Ռեալ Մադրիդ
* ՈՒԵՖԱ Չեմպիոնների Լիգա. 2013–14, 2015–16, 2016–17
* ՈՒԵՖԱ սուպերգավաթ. 2014, 2016
* ՖԻՖԱ աշխարհի ակումբային առաջնություն. 2014, 2016
* Լա Լիգա. 2016–17
* Իսպանիայի գավաթ. 2013–14
* Իսպանիայի սուպերգավաթ. 2012

### Միջազգային
###### Իսպանիա (մինչև 17)
* ՈՒԵՖԱ Եվրոպայի մինչև 17 տարեկանների առաջնություն. 2007
* ՖԻՖԱ աշխարհի մինչև 17 տարեկանների առաջնություն. երկրորդ տեղ. 2007

###### Իսպանիա (մինչև 21)
* ՈՒԵՖԱ Եվրոպայի մինչև 21 տարեկանների առաջնություն. 2013

## Ծանոթագրություններ

## Արտաքին հղումներ
* Նաչոյի պաշտոնական Ֆեյսբուքի էջը
* Նաչոյի պաշտոնական Տվիտերի էջը
* Նաչոյի պաշտոնական Ինստագրամի էջը
* Նաչոն transfermarkt-ում
* Նաչոն soccerbase.com-ում
* Նաչոն WhoScored.com կայքում
* Նաչոն Ռեալ Մադրիդի պաշտոնական կայքում
* Նաչոն ՈՒԵՖԱ-ի պաշտոնական կայքում
* Նաչոն ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:ՈՒԵՖԱ Եվրո 2012-ի ֆուտբոլիստներ